อาร์เธอร์ ฮาร์เดน

เซอร์ อาร์เธอร์ ฮาร์เดน (; 12 ตุลาคม ค.ศ. 1865 – 17 มิถุนายน ค.ศ. 1940) เป็นนักชีวเคมีชาวอังกฤษ เกิดที่เมืองแมนเชสเตอร์ เป็นบุตรของอัลเบิร์ต ไทแอส ฮาร์เดนและเอลิซา มาคาลิสเตอร์Arthur Harden - NNDB.com ฮาร์เดนเรียนที่วิทยาลัยเทตเทนฮอล, วิทยาลัยโอเวนส์และมหาวิทยาลัยแมนเชสเตอร์ ในปี ค.ศ. 1886 ฮาร์เดนได้รับทุนการศึกษาดาลตันและได้ร่วมงานกับออทโท ฟิชเชอร์ที่มหาวิทยาลัยแอร์ลังเงิน ประเทศเยอรมนี หลังจากนั้นเขากลับมาเป็นอาจารย์สอนที่แมนเชสเตอร์ ในปี ค.ศ. 1897 ฮาร์เดนทำงานเป็นนักเคมีที่สถาบันลิสเตอร์และดำรงตำแหน่งหัวหน้าสาขาวิชาชีวเคมีของสถาบันในอีก 10 ปีต่อมา ฮาร์เดนดำรงตำแหน่งนี้จนกระทั่งเกษียณในปี ค.ศ. 1930Arthur Harden - Biographical - Nobelprize.org

ขณะทำงานที่เมืองแมนเชสเตอร์ ฮาร์เดนศึกษาปฏิกิริยาของแสงในสารผสมคาร์บอนไดออกไซด์และคลอรีน เมื่อย้ายมาทำงานที่สถาบันลิสเตอร์ ฮาร์เดนหันมาศึกษาปฏิกิริยาทางเคมีในแบคทีเรียและการหมักแอลกอฮอล์ รวมถึงศึกษาการแตกตัวของกลูโคสและเซลล์ยีสต์ ผลงานนี้ทำให้ฮาร์เดนและนักชีวเคมีชาวเยอรมัน ฮันส์ ฟอน ออยเลอร์-เชลปินได้รับรางวัลโนเบลสาขาเคมีในปี ค.ศ. 1929The Nobel Prize in Chemistry 1929 - Nobelprize.org

ด้านชีวิตส่วนตัว ฮาร์เดนแต่งงานกับจอร์จินา ซิดนีย์ บริดจ์ในปี ค.ศ. 1900 ทั้งคู่ไม่มีบุตรด้วยกัน ฮาร์เดนเสียชีวิตที่เมืองบอร์นเอ็นด์ในปี ค.ศ. 1940Arthur Harden

 อ้างอิง 

 แหล่งข้อมูลอื่น 
 Arthur Harden - Encyclopedia.com

หมวดหมู่:นักเคมีชาวอังกฤษ
หมวดหมู่:บุคคลจากแมนเชสเตอร์
หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวอังกฤษผู้ได้รับรางวัลโนเบล
หมวดหมู่:ภาคีสมาชิกราชสมาคมแห่งลอนดอน
หมวดหมู่:เซอร์
หมวดหมู่:ศิษย์เก่าจากมหาวิทยาลัยแมนเชสเตอร์
หมวดหมู่:ศิษย์เก่าจากมหาวิทยาลัยแอร์ลังเงิน-เนือร์นแบร์ค